@ ‘ખેતર-વાડી’ એ પ્રથમ તો ખેડૂતની આજીવિકાનું સાધન છે. : વાત સાવ સાચી. સો ટકા ‘વાડી-ખેતર’ એ એના કુટુંબની આજીવિકાનું સાધન છે, એ જ એની ફેક્ટરી છે, એ જ એની દુકાન છે, એ જ એની મીલ ગણીએ તો મીલ, અને પેઢી ગણીએ તો પેઢી- જે કહો તે, એ જ એનું રળવા માટેનું સર્વસ્વ છે. પણ એ ક્યારે બને ? જ્યારે ખેડૂત પાસે વાડી પાસેથી કામ લેવાની આવડત હોય ત્યારે ! અમારા અરધા સૈકાના વાડી-ખેતર સાથેના સહવાસ દરમ્યાન કેટલાય ખેડૂત મિત્રોના ખેતર-વાડી અમે જોયાં છે, એમાં અમે ફર્યાં છીએ અને બે જાતના દ્રશ્યો અમને જોવા મળ્યાં છે.